उम्दा भोजपुरी फिल्मों का निर्माण की श्रेणी में इंडिया ई कॉमर्स के बैनर तले बन रही देश-भक्ति से ओत-प्रोत भोजपुरी फिल्म इंडिया वर्सेस पाकिस्तान में अरविन्द अकेला कल्लू एक ऐसे किरदार को जीवंत कर रहे हैं, जो अपने घर और देश की रक्षा हेतु अपनी हर खुशी न्यौछावर कर देता है। जी हाँ, इन दिनों इस फिल्म की शूटिंग बहुत बड़े पैमाने पर गुजरात के संजान स्थित वृन्दावन स्टूडियो में की जा रही है। जिसमें अरविन्द अकेला कल्लू के साथ सिनेतारिका प्रियंका पंडित की खूबसूरत जोड़ी एक बार फिर आने वाली है। इसके पहले यह जोड़ी भोजपुरी फिल्म दीवानगी हद से में एक साथ सिनेप्रेमियों का मनोरंजन कर चुकी है। इस फिल्म में कल्लू सीमा प्रहरी के रूप हैरतअंगेज कारनामो के साथ शूटिंग कर रहे हैं। अरविन्द अकेला कल्लू कहते हैं कि “मेरे अब तक के फिल्मी सफर में यह फिल्म और मेरा किरदार बहुत ही चुनौतीपूर्ण है, जो कॉलेज से लेकर देश के बॉर्डर तक भारत देश के आत्म सम्मान के प्रति कड़े संघर्ष से जूझता है। इस फिल्म में मेरे किरदार में कई शेड्स भी हैं। हमारी यह फिल्म और मेरा किरदार हमारे देश की शहीदों को समर्पित है।”